Kui ma rindejoone toimetajate ja tõlkijate vahel ületasin, ohkasin kergendatult: no las nüüd toimetaja sööb minu keedetud suppi. Ma ei osanud oletada, et sama on võib-olla mõelnud ka autor. Nüüd olen ennast mitu korda tabanud sellelt, et vibutan näppu algmaterjali toimetajate poole: no kas ei saanud siis autorile öelda, et "If constructive thoughts are planted and cultivated in our inner theaters, positive outcomes will result" ei kõlba ju  ei sisult ega vormilt kusagile. Sisemises teatris külvatakse ja kultiveeritakse konstruktiivseid mõtteid ja "tulemuseks on positiivsed tulemused". Oijah.